ПЕШТЕРДІҢ КЕШЕНДІ ТЕОРИЯСЫНЫҢ БАСТАПҚЫ ЖАҒДАЙЛАРЫ
(жалғасы)
Технологиялық процесс бастапқы материалдарды қажетті құраммен дайын өніміне физика-химиялық өзгеруден тұрады. Технологиялық процестің сандық ағымы химиялық және диффузиялық өзгерістердің жылдамдығымен және материалдар мен өнімдердің әсерлесуімен анықталады және оны келесі теңдеумен сипаттауға болады:

мұнда А – пештің өнімділігі, т/тәу;

VM – технологиялық процестің материалдары мен өнімдері алатын жұмыс кеңістігінің көлемі, м3;

φ – масса алмасу процесінің өтуімен анықталатын материалдардың араластыру немесе жанасу коэффициенті, өлшемсіз;

 – олардың өзара жанасуы үшін қолайлы жағдайларда өтетін пештегі материалдардың физикалық-химиялық өзгерістердің максималды жылдамдығы (φ = 1 болғанда). Жылдамдықтің мәні көлем бірлігінде және уақыт бірлігінде дайын өнімге айналатын материалдардың массасымен өлшенеді, яғни т/(м3∙сағ);
τ – тәулігіне пештің жұмыс уақыты, сағ/тәу.
Энергетикалық процесс пештің жұмыс кеңістігіне технологиялық өзгерістер кезінде жетпейтін немесе пайда болатын жылу энергиясының белгілі бір мөлшерін беруге (немесе одан кетіруге) қызмет етеді. Ол сонымен қатар пештің жылу жоғалуын теңелтеді, ол пештің бір сағат жұмысына есептелген жылу балансының теңдеуімен белгіленеді:

мұнда qM – бастапқы материалдарды (шикіқұрамды) түпкілікті өнімге айналдыру үшін қажетті жылу энергиясының мөлшері немесе басқаша аталатын материалдардың жылу тұтынуы, ккал/т. Бұл мән әртүрлі оң және теріс мәндерге ие болуы мүмкін;
ΣQnoт – пештің газдармен және салқындататын жылу тасығыштармен сыртқы ортаға кететін жылу шығыны, ккад/т;

Е – пештің жұмыс кеңістігінде шығарылған немесе одан кететін отын, электр энергияның немесе жылу тасығыштың шығынының бірлігіне келтірілген жылу немесе энергияның меншікті мөлшері, ккал/отын немесе жылу тасығыштың шығынын өлшейтін бірлік;
х – отын, электр энергиясының немесе жылу тасығыштың шығыны, өлшеу бірлігі/сағ.
Жылу алмасу процесі жүйенің энергетикалық деңгейін өзгертетін физика-химиялық өзгерістерге ұшырайтын материалдарға жылу энергиясының белгілі бір мөлшерін беруден немесе шығарудан тұрады. Жылу бергіштік материалға немесе одан бағытталуы мүмкін, бірақ барлық жағдайда оны теңдеумен сипаттауға болады:

мұнда αΣ – пештен материалға немесе керісінше жиынтық жылу бергіштіктің коэффициенті, ккал/(м2∙сағ∙град);
tП – жылу беретін немесе алатын пеш элементтерінің орташа температурасы, 0С;

tМ – жылуды алатын немесе беретін материал бетінің орташа температурасы, 0С;

FM – жылу алмасуға қатысатын материалдың беті, м2.
Пештердегі газдардың қозғалысы өте маңызды, өйткені газдардың мөлшері өте үлкен және қатты және сұйық материалдар көлемінен бірнеше есе асады. Сондықтан пештердің көп өлшемдерін ең алдымен газдың қалыпты қозғалысы жағдайынан анықтау керек (алғашқы В.Е. Грум-Гржимайло көрсеткен). Газдардың қозғалысын пештердің өлшемдерімен байланыстыратын негізгі теңдеу бір сағат ішінде шығарылатын және қозғалатын газдардың көлеміне пештің (немесе пештің жеке аймағының) материалдық балансы негізінде алынған:

мұнда V1 – қалыпты жағдайларға келтірілген (0° С және 760 мм рт. ст.) шикіқұрамнан пайда болатын газдардың меншікті көлемі, м3/т;
V2 – қалыпты жағдайларға келтірілген энергетикалық процестен пайда болатын газдардың меншікті көлемі, м3/т;
V3 – қалыпты жағдайларға келтірілген пешке ауа соруы, м3/сағ;
t – пештегі (аймақтағы) газдардың орташа температурасы, °С;
β = 1/273 – газдың көлемдік кеңейу коэффициенті, 1/°С;
FГ – пештің (аймақтың) толық газдық қимасы, м2;
wtp – оның толық газдық қимасына келтірілген пештегі (аймақтағы) газдардың нақты орташа жылдамдығы, м/с.
Қатты және сұйық материалдар мен өнімдердің қозғалысы көбінесе алдыңғы теңдеулерде бөлек мөлшер ретінде ескерілді: φ – материалдардың араластыру коэффициенті; αΣ – жылу бергіштіктің коэффициенті; FM – жылу алмасуға қатысатын материал беттігі; wtp – материалдардың жылжуынан тәуелденетін газдар жылдамдығы және т.б. Кейбір жағдайларда материалдар мен бұйымдардың қозғалысы пештердің негізгі өлшемдеріне әсер ететін келесі теңдеуге сәйкес

мұнда ρ – пештегі материалдардың көлемдік массасы, т/м3;

FТ.Ж – одан қатты немесе сұйық материалдар өтетін пештің қимасы, м2;

wM – пештегі материалдар немесе өнімдер жылжуының сызықтық жылдамдығы, м/сағ.
Материалдардың физика-химиялық өзгерістері

Металлургиялық пештерде пайда болатын материалдардың физикалық-химиялық өзгерістер процестері өзіне қосады: 1) күрделі қосылыстардың – сульфидтердің, сульфаттардың, оксидтердің, гидраттардың, карбонаттардың – термиялық ыдырауы; 2) компоненттердің тотығуы; 3) компоненттердің тотықсыздануы; 4) компоненттердің өзара алмасуы; 5) әртүрлі балқымалардың пайда болуы және бөлінуі; 6) физикалық күйдің өзгеруі – балқу, бұлану және т.б.
Пештің жылу тәртібін таңдау және негіздеу
Металлургиялық процесті оптималды режимде жүргізуден пештің керекті жылулық тәртібі тәуелденеді. Оптималды режимнің шарттарын көбінесе кейбір келесі шамалардың белгіленген мәндері түрінде табады: шикіқұрамның химиялық құрамы, бастапқы материалдардың гранулометриялық сипаттамасы, температурасы, қысымы, газдық фазаның құрамы және кейбір басқа көрсеткіштердің.
Пештердің тәртібін және құрылысын таңдау үшін ең маңызды болып технологиялық процесс үшін керекті жұмыс температурасы табылады.

Пештегі температура технологиялық процесс өту үшін ең жақсы жағдай жасау керек, ол бастапқы материалдардың физика-химиялық өзгеруді мүмкіндігімен толығырақ және жылдамрақ бітуін қамтамасыз етеді.
Процестердің және пештердің әр-түрлі типтері үшін оптималды температураны процестердің және материалдардың сәйкес термодинамикалық және жылуфизикалық сипатамалар көмегімен табады.

